Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2022/C 183/09)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“ASTI”

PDO-IT-A1396-AM06

Paziņojuma datums: 7.2.2022.

APSTIPRINĀTĀ GROZĪJUMA APRAKSTS UN PAMATOJUMS

1. Vīndarības noteikumi

Šis ir formāls grozījums aprakstā par vīna pārpalikumu jebkādā daudzumā, ar kuru teksts

“Pārpalikumam līdz 5 % apmērā nevarēs piemērot kontrolēta un garantēta cilmes vietas nosaukuma (KGCVN) statusu. Papildu pārpalikuma rezultātā tiks zaudētas tiesības izmantot KGCVN visam attiecīgajam produktam.”

ir aizstāts ar šādu:

“Attiecībā uz “Asti” / “Asti”spumante, “Asti” / “Asti”spumante metodo classico (tradicionālā metode) un “Moscato d’Asti” veidiem — ja ražas iznākums pārsniedz iepriekš minētās robežvērtības, bet ne vairāk kā par 80 %, pārpalikumam nevarēs piemērot KGCVN statusu. Pārsniedzot 80 % robežvērtību, tiks zaudētas tiesības izmantot KGCVN visai partijai. Attiecībā uz “Moscato d’Asti”vendemmia tardiva (vēlīnā raža) — ja ražas iznākums pārsniedz iepriekš minētās robežvērtības, bet ne vairāk kā par 55 %, pārpalikumam nevarēs piemērot KGCVN statusu. Pārsniedzot 55 % robežvērtību, tiks zaudētas tiesības izmantot KGCVN visai partijai.”

Šis grozījums nodrošina, ka var skaidrāk noteikt dažādo vīna veidu maksimālo ražas iznākuma robežvērtību, kuru pārsniedzot tiem vairs nevar izmantot ACVN, t. i., tiek zaudētas tiesības izmantot ACVN visai vīna partijai.

Šis grozījums attiecas uz produkta specifikācijas 5. punkta 4. apakšpunktu, bet vienoto dokumentu neietekmē.

2. Marķējums

Ar šo grozījumu svītro šādu 5. apakšpunktu par pienākumu etiķetē iekļaut konkrētu informāciju:

“Dzirkstošo vīnu veidu marķējumā un noformējumā jānorāda ražotājs/izgatavotājs. Šai informācijai jābūt:

— norādītai tajā pašā redzamības laukā, kurā atrodas visa obligātā informācija,

— kopā ar attiecīgo adresi atkārtotai citā redzamības laukā, ja tajā norādīts tā pārdevēja/izplatītāja nosaukums vai zīmols, kura vārdā vīns ražots. Ja ir norādīts pārdevēja/izplatītāja nosaukums vai zīmols, ražotāja/izgatavotāja nosaukumam un adresei jābūt norādītiem ar skaidri redzamām rakstzīmēm, kuru izmērs nav mazāks kā 50 % no vārdam “Asti” izmantoto rakstzīmju izmēra. Šis noteikums neskar to spēkā esošo Eiropas Savienības un valsts tiesību aktu noteikumu piemērošanu, kas paredz mazāku fontu vai koda izmantošanu gadījumos, kad ražotāja nosaukumā vai adresē iekļauts cits ACVN vai AĢIN, vai gadījumos, kad ražotāja nosaukums vai adrese sastāv no cita ACVN vai AĢIN.”

Pamatojums: grozījuma mērķis ir vienkāršot tiesību aktus un izvairīties no pārāk stingras redakcijas attiecībā uz marķēšanu, neskarot atbilstību attiecīgajiem spēkā esošajiem Eiropas Savienības un valsts tiesību aktiem.

Šis grozījums attiecas uz specifikācijas 7. punkta 5. apakšpunktu, bet vienoto dokumentu neietekmē.

3. Marķējums

Ar šo grozījumu paredz noteikumus par kolektīvās preču zīmes izmantošanu.

Konkrēti, ar ACVN apzīmētajiem vīniem obligāti jābūt marķētiem tikai ar kolektīvu preču zīmi, kuras izmērs un krāsa ir aprakstīti attiecīgajā specifikācijas A pielikumā. Šai zīmei būtu jāatrodas vietā, kas paredzēta spēkā esošajos tiesību aktos. Visiem nosaukuma lietotājiem vīnu apzīmēšanas un noformēšanas posmā arī ir tiesības izmantot šo preču zīmi, ko izplata vienīgi attiecīgā aizsardzības apvienība, saskaņā ar tādiem pašiem ekonomiskajiem un izmantošanas nosacījumiem, kādi paredzēti tās dalībniekiem.

Pamatojums: mērķis ir uzlabot ACVN “Asti” reputāciju, proti, zīmolu, kas atspoguļo vēsturiskos un teritoriālos elementus, kuri šos vīnus atšķir no visiem pārējiem. Tāpēc tika uzskatīts par lietderīgu valsts etiķetē iekļaut nosaukuma preču zīmi, lai ikviena saražotā pudele būtu visas izcelsmes teritorijas spēcīgo kolektīvo centienu vēstnese. Kolektīvā preču zīme saskaņā ar attiecīgajiem vispārīgajiem noteikumiem ir pieejama arī turpmākai izmantošanai visiem potenciālajiem lietotājiem neatkarīgi no tā, vai tie ir saistīti ar “Asti” vīna aizsardzības apvienību.

Šis grozījums attiecas uz produkta specifikācijas 7. panta 5. punktu un vienotā dokumenta 9. punktu “Papildu nosacījumi”.

VIENOTAIS DOKUMENTS

1. Produkta nosaukums

Asti

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

6. Kvalitatīvs aromātiskais dzirkstošais vīns

4. Vīna vai vīnu apraksts

1. “Asti” / “Asti Spumante”, arī no Santa Vittoria d’Alba un Strevi apakšapgabala

ĪSS APRAKSTS

Putas: smalkas, noturīgas.

Krāsa: no salmu dzeltenas līdz bāli zeltainai.

Smarža: raksturīga, maiga.

Garša: raksturīga, sabalansēta, no pas dosé līdz saldai.

Minimālā kopējā spirta tilpumkoncentrācija: 11,50 %, tai skaitā faktiskais spirta saturs vismaz 6,00 %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 6,00 Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. “Asti” / “Asti Spumante” metodo classico (tradicionālā metode), arī no Santa Vittoria d’Alba un Strevi apakšapgabala

ĪSS APRAKSTS

Putas: smalkas, noturīgas.

Krāsa: no salmu dzeltenas līdz izteikti bāli zeltainai.

Smarža: raksturīga, izteikta, maiga.

Garša: raksturīga, sabalansēta, no pas dosé līdz saldai.

Minimālā kopējā spirta tilpumkoncentrācija: 12,00 %, tai skaitā faktiskais spirta saturs vismaz 6,00 %.

Minimālais bezcukuru ekstrakta saturs: 17 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 6,0 Minimālais kopējais skābums 6,00 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

3. “Moscato d’Asti” vendemmia tardiva (vēlīnā raža)

ĪSS APRAKSTS

Krāsa: zeltaini dzeltena.

Smarža: augļaina, ļoti intensīva, raksturīga vēlu novāktām, izžuvušām vīnogām, ar pikantuma niansēm.

Garša: salda, harmoniska, samtaina, ar šķirnes “Moscato” niansēm, kas atgādina medus šūnas.

Minimālā kopējā spirta tilpumkoncentrācija: 14,00 %, tai skaitā faktiskais spirta saturs vismaz 11,00 %.

Minimālais bezcukuru ekstrakta saturs: 22,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

4. “Moscato d’Asti”

ĪSS APRAKSTS

Krāsa: mainīgas intensitātes salmu dzeltena.

Smarža: “Moscato” raksturīgs aromāts.

Garša: salda, aromātiska, raksturīga, var būt viegli dzirkstoša.

Minimālā kopējā spirta tilpumkoncentrācija: 11,00 %, tai skaitā faktiskā spirta tilpumkoncentrācija — no 4,50 % līdz 6,50 %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. “Moscato d’Asti” Santa Vittoria d’Alba

ĪSS APRAKSTS

Krāsa: salmu dzeltena ar zeltainām nokrāsām.

Smarža: eleganta, smalka, svaiga un noturīga, arī ar ziedu niansēm.

Garša: spirdzinoša, harmoniska, salda, aromātiska, raksturīga muskatvīnogām, dažkārt dzīvīga.

Minimālā kopējā spirta tilpumkoncentrācija: 12,00 %, tai skaitā faktiskā spirta tilpumkoncentrācija — no 4,50 % līdz 6,50 %.

Minimālais bezcukuru ekstrakta saturs: 15,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 5,0 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. “Moscato d’Asti” Canelli

ĪSS APRAKSTS

Smarža: muskusa, savdabīga, ar “Moscato” vīnogām raksturīgo buķeti.

Krāsa: no dažādas intensitātes salmu dzeltenas līdz zeltainai.

Garša: salda, aromātiska, raksturīga, ar “Moscato” vīnogu aromātu, dažkārt dzīvīga.

Minimālā kopējā spirta tilpumkoncentrācija: 12,00 %, tai skaitā faktiskā spirta tilpumkoncentrācija — no 4,5 % līdz 6,50 %.

Minimālais bezcukuru ekstrakta saturs: 16,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

7. “Moscato d’Asti” Strevi

ĪSS APRAKSTS

Krāsa: no dažādas intensitātes salmu dzeltenas līdz zeltainai.

Smarža: savdabīga, ar “Moscato” vīnogām raksturīgo buķeti.

Garša: salda, aromātiska, raksturīga, ar “Moscato” vīnogu aromātu, dažkārt dzīvīga.

Minimālā kopējā spirta tilpumkoncentrācija: 12,00 %, tai skaitā faktiskā spirta tilpumkoncentrācija — no 4,5 % līdz 6,50 %.

Minimālais bezcukuru ekstrakta saturs: 15 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

8. “Moscato d’Asti” vendemmia tardiva Santa Vittoria d’Alba

ĪSS APRAKSTS

Krāsa: koši zeltaini dzeltena.

Smarža: kombinēta, augļaina, ļoti intensīva, raksturīga vēlu novāktām, izžuvušām vīnogām, ar pikantuma niansēm.

Garša: salda, harmoniska un samtaina, ar šķirnes “Moscato” vīnogu niansēm, atgādina medus šūnas.

Minimālā kopējā spirta tilpumkoncentrācija: 15,00 %, tai skaitā faktiskā spirta tilpumkoncentrācija vismaz 12,00 %.

Minimālais bezcukuru ekstrakta saturs: 22,0 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

—

5.2. Maksimālais ražas iznākums

1. “Asti” / “Asti Spumante” un “Moscato d’Asti”

10 000 kg vīnogu no hektāra

2. “Asti” / “Asti Spumante”metodo classico

10 000 kg vīnogu no hektāra

3. “Moscato d’Asti”vendemmia tardiva (vēlīnā raža)

6 000 kg vīnogu no hektāra

4. “Moscato d’Asti”Canelli un “Moscato d’Asti”Strevi

9 500 kg vīnogu no hektāra

5. “Moscato d’Asti”Canelli, marķēts ar apzīmējumu “Vigna”, pēc kura ir vietas vai vīndārza nosaukums

8 500 kg vīnogu no hektāra

6. “Moscato d’Asti”Strevi un “Moscato d’Asti”Santa Vittoria d’Alba

9 500 kg vīnogu no hektāra

7. “Moscato d’Asti”vendemmia tardiva Santa Vittoria d’Alba

5 000 kg vīnogu no hektāra

8. “Asti Spumante”Santa Vittoria d’Alba, “Asti Spumante”metodo classico Santa Vittoria d’Alba, “Asti Spumante”Strevi un “Asti Spumante”metodo classico Strevi

9 500 kg vīnogu no hektāra

6. Noteiktais ģeogrāfiskais apgabals

KGCVN “Asti” vīnus var darīt no vīnogām, kas audzētas šādā noteiktajā apgabalā.

Šādu pašvaldību visa teritorija Alesandrijas [Alessandria] provincē:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo un Visone.

Šādu pašvaldību visa teritorija Asti [Asti] provincē: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea un San Giorgio Scarampi.

Šādu pašvaldību visa teritorija Kuneo [Cuneo] provincē: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino un Perletto, kā arī šādi apakšrajoni Alba pašvaldības teritorijā: Como un San Rocco Senodelvio.

— Canelli apakšreģionu veido šādu pašvaldību teritorija Asti provincē: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto un Moasca visa teritorija, kā arī Loazzolo un Bubbio pašvaldību teritorija, kas atrodas Bormida upes kreisajā krastā,

un šādu pašvaldību teritorija Kuneo provincē: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso un Trezzo Tinella visa teritorija un šādi apakšrajoni Alba pašvaldības teritorijā: Como un San Rocco Senodelvio.

— Santa Vittoria d’Alba apakšreģionu veido Santa Vittoria d’Alba pašvaldības teritorija Kuneo provincē.

— Strevi apakšreģionu veido šādu pašvaldību visa teritorija Alesandrijas provincē: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo un Visone.

7. Vīna vīnogu šķirnes

“Moscato Bianco B.” — “Moscato reale”

8. Saiknes vai saikņu apraksts

KGCVN “ASTI”

KGCVN “ASTI”

“Asti” un “Moscato d’Asti” ir vienas vīnogu šķirnes vīni, kurus ražo tikai no “Moscato bianco” vīnogām un kuriem ir izteiktas, izcilas aromātiskās īpašības. Izteiktās īpašības, ko šī šķirne piešķir dažādiem vīnu veidiem, to vidū dzirkstošajiem un vēlīnās ražas paveidiem, ir cieši saistītas ar audzētāju prasmīgi veikto vīnogulāju audzēšanu un dažreiz ar novatoriskiem vīndarības paņēmieniem, kas ietver sausāku “Moscato” bāzes vīnu (gan dzirkstošu, gan nedzirkstošu) klāsta izveidošanu pēdējās desmitgadēs.

Vīnkopībai piemērotā zeme ar tās īpašo morfoloģiju un ķīmisko sastāvu, kā arī apgabala klimatiskie apstākļi un vietējās vīndarības prasmes un tradīcijas gadu gaitā ir ļāvušas “atlasīt”“Moscato bianco” kā šai videi vispiemērotāko vīnogu šķirni.

18. gadsimtā Lozannā [Lausanne] publicēto rakstu sērijā par pasaules vīniem un vīndārziem tika īpaši pieminēta augsti vērtētā Pjemontas “Moscato bianco”, un gadsimta beigās prestižā Società di Agricoltura di Torino atzina “Moscato” par vienu no tām Pjemontas vīnogu šķirnēm, no kurām visdrīzāk ir iespējams iegūt augstvērtīgus vīnus. 19. gadsimtā Pjemonta no citiem Itālijas reģioniem nepārprotami atšķīrās ar plaši izvērsto “Moscato bianco” vīnogu audzēšanu. 19. gadsimta beigās no “Moscato” vīnogām sāka ražot lielu daudzumu dzirkstošā vīna, pudelē atkārtoti fermentējot bāzes vīnu. Līdz 1895. gadam bija izkopta Šarmā/Martinoti metode (izstrādāta Pjemontā), un dzirkstošā vīna ražošanai galvenokārt izmantoja “Moscato” vīnogas. Jau šajā laikā tika runāts par ievērojamu pieprasījumu (pat no ārvalstīm) pēc aromātiskā, dzirkstošā baltvīna, kas tirdzniecībā bija zināms ar nosaukumu “Moscato d’Asti” vai “Moscato di Canelli”. Izvēloties darīt dzirkstošos vīnus, Pjemonta nepārprotami nodalīja sevi no citiem reģioniem, kuros arī audzēja “Moscato” vīnogas (lai gan daudz mazākā apjomā). Lielākā daļa ārpus Pjemontas regiona ražoto “Moscato” vīnu tika klasificēta kā smalki desertvīni. Dzirkstošajam vīnam “Moscato” vīnogas izmantoja tikai Pjemontā, proti, Asti, Alesandrijas un Kuneo teritorijā. Tajā pašā periodā tika veikti pirmie eksperimenti ar sausajiem dzirkstošajiem “Moscato” bāzes vīniem (“Asti Champagne” 20. gs. pirmajā desmitgadē). Tomēr tie neguva lielus komerciālus panākumus, jo ierobežoto vīndarības zināšanu dēļ tiem nevarēja mazināt rūgto garšu, ko izraisīja pilnībā fermentētie “Moscato” vīna terpēni. Cukurs, ko pudelē pievienoja atkārtotai fermentācijai, mazināja rūgtumu, bet radīja pārāk lielu spiedienu tajā laikā izmantotajās pudelēs. KGCVN “Asti” ražotāji ir turpinājuši savu dažādo vīnu sauso paveidu (gan dzirkstošo, gan negāzēto) izstrādi. Lai optimizētu ražošanas tehnoloģiju, 20. gs. 80. gados Pjemontas pētniecības institūti sāka publicēt informāciju par to sauso vīnu ķīmiskajām un aromātiskajām īpašībām, kas gatavoti no “Moscato bianco” vīnogām, un par terpēnu savienojumu veidošanos “Moscato” vīnogās. Šajos gados attīstījās “šķirnes vīndarības” koncepts, t. i., arvien smalkāk izstrādāta tehnoloģiskā pieeja ar mērķi izcelt vīnogu īpašības gatavā vīna kvalitātē. Konkrētajā “Moscato” gadījumā tehnikas attīstība ir ļāvusi pagarināt fermentācijas laiku, tādējādi mazinot rūgtuma nianses, kas traucēja ražotāju pirmajos mēģinājumos 20. gadsimta sākumā. Šī iegūtā zinātība tika nodota vīndariem, kuri pēdējās desmitgadēs ir izstrādājuši mazāk cukura saturošus “Moscato” bāzes vīnus — gan dzirkstošus, gan nedzirkstošus.

9. Būtiski papildu nosacījumi (iepakojums, marķējums, citas prasības)

Papildu noteikumi attiecībā uz marķēšanu

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

ar kontrolētu un garantētu cilmes vietas nosaukumu “Asti” vai “Asti Spumante” apzīmēto vīnu aprakstā un noformējumā cukuru saturu nedrīkst norādīt tajā pašā rindā, kurā norādīts nosaukums; šai informācijai jābūt norādītai arī citā fontā, un burtiem jābūt mazākiem nekā tiem, kas izmantoti nosaukumam.

Atkāpe attiecībā uz ražošanu noteiktajā ģeogrāfiskajā apgabalā

Tiesiskais regulējums:

valsts tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

tāpat kā vīnogu audzēšanas apgabalā, vīndarīšanas darbības, kas saistītas ar KGCVN “Asti” vīnu ražošanu (ieskaitot vīnogu žāvēšanu vendemmia tardiva vīniem un dzirkstošo vīnu darīšanas procesu), var veikt arī jebkur Alesandrijas, Asti un Kuneo provincē, kā arī Pressione apkaimē, kas atrodas Chieri pašvaldības teritorijā (Turīnas province) un robežojas ar minēto vīnogu audzēšanas apgabalu.

Pildīšana pudelēs noteiktajā ģeogrāfiskajā apgabalā

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

KGCVN “Asti” vīniem jābūt sapildītiem pudelēs vīnogu audzēšanas apgabalā. Saskaņā ar Komisijas Deleģētās regulas (ES) 2019/33 4. pantu pildīšana pudelēs ir jāveic iepriekš norādītajā noteiktajā ģeogrāfiskajā apgabalā, lai tādējādi nodrošinātu kvalitāti un reputāciju, izcelsmi un kontroles efektivitāti.

Kolektīva preču zīme

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

ar ACVN apzīmēto vīnu marķējumā un noformējumā norāda kolektīvu preču zīmi, kuras izmērs un krāsa ir aprakstīti attiecīgajā specifikācijas A pielikumā. Šai zīmei būtu jāatrodas vietā, kas paredzēta spēkā esošajos tiesību aktos. Visiem nosaukuma lietotājiem vīnu apzīmēšanas un noformēšanas posmā arī ir tiesības izmantot šo preču zīmi, ko izplata vienīgi attiecīgā aizsardzības organizācija saskaņā ar tādiem pašiem ekonomiskajiem un izmantošanas nosacījumiem, kādi paredzēti tās dalībniekiem.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) OV L 9, 11.1.2019., 2. lpp.